Държавен вестник, бр. 62, 2015 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  62
(5) Министърът на финансите отговаря за 
изпълнението на решението на Министерския 
съвет по ал. 5.
(6) В случай на прилагане на държавен 
инструмент за финансова стабилизация минис-
търът на финансите има всички правомощия 
на органа за преструктуриране по чл. 94. В 
тези случаи министърът на финансите е и 
администратор на помощ по смисъла на § 1, 
т. 4 от допълнителните разпоредби на Закона 
за държавните помощи.
Видове държавни инструменти за финансова 
стабилизация
Чл. 86. (1) Държавните инструменти за 
финансова стабилизация са:
1. държавна капиталова подкрепа, и
2. временна държавна собственост.
(2) Държавната капиталова подкрепа се 
осъществява чрез участие на държавата в 
увеличаване на собствения капитал на банката 
в режим на преструктуриране по решение на 
БНБ при спазване на изискванията на Регла-
мент (ЕС) № 575/2013 чрез придобиване на:
1. инструменти на базовия собствен капи-
тал от първи ред;
2. инструменти на допълнителния капитал 
от първи ред, или
3. инструменти на капитала от втори ред.
(3) Участието на държавата в увеличаването 
на собствения капитал на институцията по 
ал. 2 може да бъде пряко или посредством 
еднолично търговско дружество с държавно 
участие в капитала.
(4) Инструментът за временна държавна 
собственост се прилага чрез придобиване от 
държавата пряко или посредством еднолично 
търговско дружество с държавно участие в 
капитала на всички новоемитирани акции 
от капитала на банка в режим на преструк-
туриране, при условие че инструментът за 
споделяне на загуби е приложен в максимална 
степен, като акционерите са поели загуби 
чрез намаляване на собствения капитал и 
обезсилване на всички акции.
(5) В случаите по ал. 2 и 4 акционерите 
на банката губят правото по чл. 194, ал. 1 
и 2 от Търговския закон на придобиване на 
съответна на техния дял преди увеличаването 
на капитала част от новите акции.
Упражняване на правата на държавата
Чл. 87. (1) В случаите на чл. 86, ал. 2 
и 4 държавата, съответно дружеството по 
чл. 86, ал. 3 и 4, в рамките на придобитите 
акционерни права осигурява управление на 
банката на търговска и професионална основа 
при съобразяване с разпоредбите на всички 
закони и подзаконови нормативни актове, 
които регламентират банковата дейност, и с 
целите на преструктурирането.
(2) Държавата, съответно дружеството по 
чл. 86, ал. 3 и 4, продават участието си в ка-
питала на банката, придобито по чл. 86, ал. 2 
или 4, на лица от частния сектор веднага щом 
търговските и финансовите обстоятелства го 
позволяват.
Обжалване на решение на Министерския съвет
Чл. 88. (1) Решението на Министерския 
съвет по чл. 85, ал. 4 подлежи на обжалване 
по реда на чл. 117. Обжалването не спира 
изпълнението.
(2) Решението на Министерския съвет по 
чл. 85, ал. 4 и решението на съда се публи-
куват в Търговския регистър по партидата на 
банката в режим на преструктуриране.
(3) Отмяната на решението по чл. 85, ал. 4 
не засяга валидността на постановените ад-
министративни актове и правата на трети 
добросъвестни лица, придобити въз основа 
на отмененото решение или на администра-
тивните актове, постановени въз основа на 
него, до датата на обявяване на съдебното 
решение в Търговския регистър. В този случай 
може да се търси единствено обезщетение за 
претърпените вреди.
Г л а в а  п е т н а д е с е т а
ОБЕЗЦЕНЯВАНЕ НА КАПИТАЛОВИ 
ИНСТРУМЕНТИ
Изискване за обезценяване или преобразуване 
на капиталови инструменти
Чл. 89. (1) Органът за преструктуриране по 
чл. 2 или по чл. 3 може при необходимост да 
вземе решение за обезценяване или преобра-
зуване на съответни капиталови инструменти 
в инструменти на собственост на институция 
и дружество по чл. 1, ал. 1, т. 3 – 5.
(2) Решението по ал. 1 може да бъде взето 
самостоятелно или като част от действие по 
преструктуриране.
Условия за вземане на решения за обезценяване 
на капиталови инструменти
Чл. 90. (1) Органът за преструктуриране по 
чл. 2 или по чл. 3 взема незабавно решение 
по чл. 89, ал. 1 в съответствие с процедурата 
по чл. 92, когато е налице едно или повече 
от следните обстоятелства:
1. органът за преструктуриране е установил, 
че са изпълнени условията за преструктуриране 
по чл. 51, преди да e предприето действие по 
преструктуриране;
2. Българската народна банка, съответно 
Комисията, е установила, че ако не упражни 
правомощията по чл. 89, ал. 1 по отношение 
на съответните капиталови инструменти, ин-
ституцията или дружеството по чл. 1, ал. 1, 
т. 3 – 5 няма да е жизнеспособно;
3. когато съответните капиталови инстру-
менти са емитирани от дъщерно дружество, 
което е институция, лицензирана в Репуб- 
лика България, и са признати за целите на 
изпълнението на капиталовите изисквания